नए साल में मनचलों की मनमानी रोकेगी पुलिस
नए साल के जश्न को फीका करने वाले मनचलों के खिलाफ पुलिस ने कार्रवाई करने का मन बनाया है। सीएसपी ने सभी थानों को निर्देशित कर कहा है कि वे ऐसे शरारती तत्व पर निगाह रखे, जो इसमें खलल डालने का काम कर रहे हैं। इसके पुलिस 31 दिसंबर की रात सड़कों पर मुस्तैदी से गश्त करती दिखेगी।
दो दिन बाद वर्ष 2015 गुजरने वाला है और नया साल 2016 का आगाज हो रहा है। इसके लिए शहर और आस-पास तैयारियां तेज हो गई हैं। समाज अपने-अपने हिसाब से इसे मनाने की तैयारी कर रहा है। इसमें बच्चे, युवा और बुजुर्ग सभी वर्ग के लोग शामिल होंगे। केक, आतिशबाजी और दूसरे इंतजाम के बाद लोग नए साल का स्वागत करने को बेताब हंै। इन्हीं तैयारियों को देख पुलिस ने सुरक्षा के लिहाज से व्यवस्था बनाने निर्देश जारी किए हैं। इसके लिए सभी थानों के प्रभारियों को निर्देश जारी कर कहा गया है कि वे अपने इलाकों में ऐसे लोगों पर निगरानी बनाए रखें जो रंग में भंग डालने का काम करते हैं। उन्होंने मीटिंग में सभी को इनके साथ सख्ती से पेश आने को कहा है।
निगरानीशुदा बदमाशों पर रहेगी खास नजर: पुलिस ने ऐसे बदमाशों की कुंडली तैयार की है, जो अपने-अपने इलाकों में गुंडागर्दी करते हैं। इसके लिए उन्होंने सूची तैयार कर जारी की है, ताकि इनकी निगरानी रखी जाए। िवभिन्न थानों के टीआई ने कुछेक को थाने बुलाकर गड़बड़ी नहीं करने की बात कही है। ऐसा करने पर उनके खिलाफ सख्त कार्रवाई करने की हिदायत दी गई है।
सभी थाना प्रभारियों को निर्देशित किया गया है
थाना प्रभारियों को नए साल के जश्न में खलल डालने वाले लोगों के खिलाफ कार्रवाई करने के निर्देश जारी किए गए हैं। सभी को सड़कों पर जांच अभियान चलाने को कहा गया है। पुलिस ने इसके लिए कुछ बदमाशों की सूची जारी है, जिन पर पुलिस की निगरानी रहेगी। - लखन पटले, सीएसपी, बिलासपुर
hin_Deva hin_Deva hin_Deva hin_Deva hin_Deva hin_Deva